Donald Trump forseti Bandaríkjanna hefur tíst fimm sinnum í dag um James Comey , fyrrverandi forstjóra FBI sem hann rak úr embætti fyrir tæpu ári síðan . FBI var þá að rannsaka meint samráð forsetans og kosningateymi hans við Rússa . Á þriðjudag er væntanlega endurminningabók Comey þar sem hann kallar forsetann meðal annars siðlausan . Fjölmiðlar ytra hafa birt hluta af bókinni nú þegar sem virðist hafa komið Trump rækilega úr jafnvægi . Trump hóf daginn á því að kalla Comey slímbolta eða „ slimeball “ . Auglýsing Síðan fór hann að tala um bókina , sem hann segir vera að fá lélega dóma , í einhvers konar ranti þar sem hann leggur meðal annars til að Comey sé stungið í fangelsi fyrir að hafa lekið trúnaðarupplýsingum og logið að þingnefnd . Hann hélt síðan áfram að ræða fyrrverandi dómsmálaráðherrann Lorettu Lynch , sem Comey mun nefna í bókinni í tengslum við tölvupósta vandræði Hillary Clinton í kosningabaráttunni . Trump skipti síðan snögglega yfir í lofræðu um loftárásirnar í Sýrlandi í fyrri nótt áður en hann hélt áfram að barma sér yfir Comey . Hann sagðist aldrei hafa beðið Comey um persónulegan trúnað . Hann hafi varla þekkt hann . Comey sé lygari og endurminningarnar eigingjarnar og falsaðar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .